

**BAZAART, Reprezentativno udruženje u kulturi
za edukativne i naučnoistraživačke delatnosti,**

u saradnji sa **Muzejom grada Beograda**

poziva Vas na

**SUSRET SA STRUČNjACIMA**

MUZEJSKA UČIONICA

**voditeljka: Dragana Latinčić**

**SUBOTA, 29. oktobar, u 12:00**

**u Konaku knjeginje Ljubice,
ul. Kneza Sime Markovića 8**

**MUZEJSKE RADIONICE Dečjeg kluba Muzeja grada Beograda** nastalesu iz potrebe za povezivanjem formalnog obrazovanja i kulture, a 2008. godine otvorile su vrata svim školama, ponudivši im muzejski prostor, zbirke i postavke kao resurse za učenje.

Program radionica povezan je sa nastavnim programima različitih školskih predmeta i prilagođen svim uzrastima. Osmišljen je tako da razvija divergentno i kritičko mišljenje i podstiče kreativnost dece i mladih.

Učenje u muzeju omogućuje učenicima da, otkrivajući zagonetke i tajne davno prošlih vremena, brže i lakše razumeju gradivo i steknu trajno znanje. Na tom putu pomoć im pružaju nastavnici koji prepoznaju vrednost i značaj saradnje škole i muzeja, te je ovaj Susret njima i namenjen.

**Dragana Latinčić**, viši kustos i muzejski edukator, provešće učesnike Susreta kroz jednu od brojnih radionica, pod nazivom ***Čemu ovo služi, a možda i radi?***, pokazujući metodologiju i blagodeti interaktivnog rada s decom i mladima u procesu učenja kroz igru. Polazište za radionicu je nasleđe koje se baštini u praistorijskoj i antičkoj zbirci Muzeja grada Beograda.

Urednica i moderatorka Susreta je **Nataša Kitanoska**, nastavnik srpskog jezika i književnosti i edukator u kulturi.

Bavićemo se i sledećim pitanjima:

* *Koliko koristimo svoju kulturnu baštinu kao resurs znanja u formalnom obrazovanju?*
* *Da li je moguće izgraditi kulturni identitet ako nedovoljno poznajemo baštinu svog naroda?*
* *Kako upoznavanje istorijskog i kulturnog blaga motiviše učenike za dalje istraživanje?*

****Istražujemo i saznajemo zajedno!**



**Susreti sa stručnjacima** su oblik stručnog usavršavanja umetnika i nastavnika i čine već šest godina program LOTREK centra Beograd koji vodi BAZAART. Učešće u Susretu je slobodno. Učesnici mogu dobiti potvrdu o učešću na lični zahtev.